
19.
Sürgősségi indítvány a 0002. számú házi gyermekorvosi körzet betöltéséről

Előadó: Fülöp Zsolt polgármester
Szentendre Város Önkormányzat Képviselő-testületének

126/2026. (VI.24.) Kt. sz. határozata:

Szentendre Város Önkormányzat Képviselő-testülete úgy dönt, hogy 
1. a jelenleg tartósan betöltetlen körzetnek minősülő 0002. számú gyermek háziorvosi körzet betöltése érdekében a praxisjogot megszerezni kívánó orvossal – dr. Lotz Bence – a 0002. számú gyermek háziorvosi körzet vonatkozásában a határozat 1. melléklete szerinti tartalommal feladat-ellátási szerződés megkötésének szándékáról szóló előszerződést köt;
2. a praxisengedély kiadását követően dr. Lotz Bencével, illetve az általa képviselt egészségügyi szolgáltatóval a 0002. számú háziorvosi körzetre vonatkozóan határozatlan időre, de minimum hat évre feladat-ellátási szerződést köt;
3. a gyermekorvosi rendelőnek az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet előírásainak megfelelő orvostechnikai és informatikai eszközök beszerzéséhez legfeljebb 5.000.000 Ft-ot biztosít a 2026. évi költségvetés működési tartalék terhére;
4. a 2. pont szerinti feladat-ellátási szerződés hatálybalépésével egyidejűleg megszünteti a Hernádi Gyermekgyógyászati Bt.-vel, a Dr. Poór Egészségügyi Szolgáltató Bt.-vel, a Dr. Pálffy Márta és Társa Egészségügyi Szolgáltató Kft.-vel, a BRILLO-MED Kft-vel, valamint a TRI-PED-MED Kft.-vel a 0002. számú házi gyermekorvosi körzet feladat ellátására kötött helyettesítési szerződéseket; 
5. felhatalmazza a Polgármestert a feladat-ellátási szerződés megkötésének szándékáról szóló előszerződés aláírására, valamint a letelepedési támogatásról szóló pályázathoz szükséges 1-2. pontban szereplő szerződések tartalmának megfelelő szándéknyilatkozat, valamint a fenti változással kapcsolatos egyéb dokumentumok aláírására.

Felelős: Polgármester

Határidő: azonnal

A végrehajtásért közvetlenül felelős: Aljegyző

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Aljegyző - intézkedésre
4. Pénzügyi Iroda, Irodavezető - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2026. június 25.
Simor Györgyné
jegyzőkönyvvezető

